แวะมาลองอาหารญี่ปุ่น ร้าน KEN'S ร้านนี้ มีอาหารจานเดียว เป็นแนวญี่ปุ่นผสมกับอาหารไทย ลูกค้าหลักเป็นเหล่านิสิตนักศึกษา ม.บูรพา ร้านนี้อยู่ใกล้มอ 

การเดินทางและบรรยากาศ
ร้านอยู่ตรงโค้ง เส้นถนนมาบมะยม อยู่ในบริเวณ ร้านหน้ามนนมหวานค่ะ จอดรถที่เดียวกันได้เลย บรรยากาศร้านออกแนวญี่ปุ่นชนบท มีโต๊ะนั่งด้านในร้าน และที่ลานโล่ง ด้านนอก นั่งสบาย ๆ ดี

อาหารที่สั่ง
~~  ข้าวหน้าหมูซอสญี่ปุ่นและไก่เทอริยากิ ชามนี้เป็นชุด Combo ราคา 75.-
รวมกันระหว่างหมูกับไก่ ราดด้วยไข่แดง แต่ขอเป็นไข่สุกเสริฟมาชามใหญ่ดี ชอบหมูมากกว่าไก่ค่ะ มีน้ำซุปใหด้วย
~~ สุกี้แห้งทะเลพิเศษ ?? จำราคาไม่ได้
สีดูไม่สวยงาม แต่รสชาติอร่อยแฮะ อร่อยที่น้ำจิ้มกลมกล่อมแบบลงตัวค่ะ
~~ สลัด 70.-
เป็นผักคลุกเคล้ากับสลัด ญี่ปุ่นมาเรียบร้อย รสชาติดี เสริฟมาพร้อมกับหมูย่างซอสญี่ปุ่น โรยหน้าด้วยไข่กุ้ง มีน้ำสลัดครีมวาซาบิมาให้ใส่เพิ่มด้วย 
~~ เกี๊ยวกุ้ง 40.-
เป็นเนื้อกุ้งเป็นตัวห่อด้วยเกี๊ยวทอดร้อน ๆ จิ้มกับน้ำจิ้มหวานหอมสตอเบอรี่ด้วย อันนี้อร่อย

มีทั้งอาหารญี่ปุ่น และไทยให้เลือกทาน ในราคาเบา รสชาติกลาง ๆ การบริการไม่ขาดตกบกพร่องค่ะ